એ મારી બાજુમાં સૂતી હતી અને મેં કહ્યું, તારે નીચે નથી સૂવું ? એ બોલી, શું મજાક કરે છે ? અને હસવા લાગી અને મને ભેટીને રડવા પણ લાગી. એવું લાગતું હતું કે હું અને એ એક જ હોઈએ. એણે કહ્યું, જિંદગીભર આમ મસ્તી કરવી છે ? મેં કહ્યું, શું મજાક કરે છે ? મેં કહ્યું, હાથ પકડ્યો છે તો હવે કેમ છોડું ….! એ કંઈ ન જ બોલી. મારા શરીરમાં નવી ઉર્જા વહેતી હોય એવું લાગતું હતું અને એક નવી જ તાજગી હતી. હું આજે કોઈકનો થઈ ગયો હોય કે મને કોઈક મળ્યું હોય એવો અહેસાસ થતો હતો. શ્રેયા બોલી, લાઈટ બંધ કર ને, શું વિચારે છે ? મેં લાઈટ બંધ કરી અને એક જ વિચાર મનમાં હતો કે આ રાત બસ આમ જ ચાલતી રહે…!